laion/Wikipedia-Exotic huggingface dataset:
סרגיי סבטלאקוב

סרגיי יורייביץ' סבטלאקוב (נולד ב-12 בדצמבר 1977, סברדלובסק, רוסיה הסובייטית, ברית המועצות) הוא שחקן קולנוע וטלוויזיה רוסי, שדרן, מפיק ותסריטאי. חבר בנבחרת הק.וו.ן "כיסוני אורל" (2000-2009). סרגיי סבטלאקוב נולד בסברדלובסק, רוסיה הסובייטית, ברית המועצות בדצמבר 1977. אמו גלינה גריגורייבנה גאלושקו הייתה מהנדסת ברכבת המקומית. אביו יורי ונדיקטוביץ' סבטלאקוב היה עוזר מכונאי במפעל עצים. הוא למד בבית הספר מספר 2 בעיר (כיום גימנסיום 155) ואהב כדורגל וכדורסל. חרף תחביביו הספורטיביים הוריו שלחו אותו ללמוד באוניברסיטה הממלכתית דל אורל לתחבורת רכבות ביקטרינבורג והתמחה בתחום הכלכלי. באוניברסיטה היה חבר בנבחרת הק.ו.ן של האוניברסיטה והיה לקפטן. הוא זכה להצלחה רבה בתחרות עצמה והתעסק בבידור ועד מהרה התפרסם וזכה להצלחה כקומיקאי ובדרן. הוא עבר למוסקבה וחבר לקומיקאים נוספים כמו גאריק מרטירוסיאן, סמיון סלפאקוב, ארתור טומסיאן וסרגיי ירשוב ויחד יזמו את הקמת Comedy Club Production‏ והיה שותף להפקת תוכנית הטלוויזיה המצליחה רוסיה שלנו שהופקה כגרסה רוסית על בסיס פורמט התוכנית הבריטית הממלכה הקטנה. הוא השתתף בפאנל המוצלח "פרוז'קטורפריסהילטון" יחד עם איוואן אורגנט (שהפך לידידו הקרוב), אלכסנדר צקאלו וגאריק מרטירוסיאן. התוכנית זכתה בארבעה פרסי TEFI משנת 2010 החל לגלם תפקידים בקולנוע ונודעה בעיקר דמותו של יבגני פאבלוביץ' מהזיכיון עצי אשוח. ב-2012 השתתף יחד עם הזמרת ורה ברז'נייבה בצילומי בדרמה הרומנטית "ג'ונגל" ובסרט הקומדיה "החתן" משנת 2016. בנובמבר 2012 קיבל אישור מגורים בלטביה ורכש בית דו קומתי ביורמלה. בשנת 2018, הקים את אולפני סברדלבוסק ("СТУДИЯ СВЕРДЛОВСК", הידועה גם בשם "SverdЛovsk") שמפיקה תוכניות בידור שונות, כולל כאלה בהנחייתו של סבטלאקוב, כדוגמת "הרוסים לא צוחקים", "Stand-Up Underground", "תודה לאל שאתה כאן" ועוד. בנובמבר 2020 דווח כי אושפז במרפאה 52 לחולי קורונה של בית החולים בוטקין במוסקבה, לאחר החמרה במצבו הבריאותי לאחר שנדבק בנגיף קורונה, כשהרופאים תיעדו נזק משמעותי לריאותיו. במרץ 2024 ניצל מהפיגוע בקרוקוס סיטי הול, כאשר הצליח להימלט עם כמה חברים מההיכל בזמן הפיגוע. מדיה וקבצים בנושא סרגיי סבטלאקוב בוויקישיתוף סרגיי סבטלאקוב, ביישום טלגרם סרגיי סבטלאקוב, במסד הנתונים הקולנועיים IMDb (באנגלית) סרגיי סבטלאקוב, במסד הנתונים הקולנועיים KinoPoisk (ברוסית) סרגיי סבטלאקוב באתר של רוסיה-1 "Сергей Светлаков". Forbes. Сергей Светлако, VokrugTV Гарик Мартиросян хочет переехать в Латвию к Сергею Светлакову, NEWSru הסרט באתר Seret.co.il Сергей Светлаков, Юрий Стоянов и Екатерина Варнава находят любовь в трейлере комедии «Love»
קרחון סטוקינג (אנטארקטיקה)

קרחון סטוקינג (באנגלית: Stocking Glacier; מילולית: קרחון הגרב) הוא קרחון תלול הזורם דרומה לקרחון טיילור בארץ ויקטוריה שבאנטארקטיקה. הקרחון ממוקם מזרחית לקרחון קטספו. גובהו של הקרחון 1,154 מטרים מעל פני הים. שמו של הקרחון ניתן לו על ידי תומאס גריפית' טיילור שהיה הגאולוג של משלחת טרה נובה (אשר חקרה את אנטארקטיקה בין השנים 1910–1913). הקרחון נקרא בשם זה בשל מראהו.  • Kate M. Swanger, David R. Marchant, Douglas E. Kowalewski, James W. Head III, Viscous flow lobes in central Taylor Valley, Antarctica: Origin as remnant buried glacial ice, Geomorphology 120 (2010), P 174–185 קרחון סטוקינג באתר הסקר הגאולוגי של ארצות הברית קרחון סטוקינג באתר הגאזט האנטארקטי של ממשלת ניו זילנד תצלום לוויין של אזור הקרחון תצלום הקרחון מידע גאוגרפי והיסטורי מידע גאוגרפי
דוד סלמן (כדורגלן)

דוד סלמן (נולד ב-2 באוקטובר 1958) הוא כדורגלן עבר ישראלי ששיחק בעמדת הקשר האחורי בבני יהודה תל אביב. סלמן החל לשחק כדורגל במחלקת הנוער של בני יהודה תל אביב, ובעונת 1975/1976 הצטרף לקבוצה הבוגרת של המועדון. סלמן ערך את הופעת הבכורה שלו בקריירה מול מכבי חיפה, במשחק שהסתיים בתיקו 1–1. סלמן שיחק בבני יהודה תל אביב במשך כל הקריירה שלו (16 עונות בסך הכל), בהן רשם 381 הופעות, 27 שערים ו-30 בישולים, ושימש כקפטן הקבוצה. סלמן נולד להורים שעלו מעיראק והוא הצעיר מבין תשעת אחיו ואחיותיו. סלמן נשוי ואב לשלושה ילדים. כיום הוא מפקח תברואה בעיריית תל אביב. אליפות: 1989/1990 גביע המדינה: 1980/1981 דוד סלמן, באתר ההתאחדות לכדורגל בישראל דוד סלמן, באתר Transfermarkt אשר גולדברג‏, "כשבני יהודה לא צריכה אותך, היא בועטת לך בתחת", באתר וואלה, 25 במאי 2023 ערך זה הוא קצרמר בנושא כדורגלנים ישראלים. אתם מוזמנים לתרום לוויקיפדיה ולהרחיב אותו.
קרחון סטוקינג

האם התכוונתם ל... קרחון סטוקינג (אנטארקטיקה) – קרחון בארץ ויקטוריה שבאנטארקטיקה קרחון סטוקינג (ניו זילנד) – קרחון ברכס האלפים הדרומיים באי הדרומי של ניו זילנד
סלהרסט פארק

סלהרסט פארק (באנגלית: Selhurst Park) הוא אצטדיון כדורגל הממוקם ברובע קרוידון שבלונדון. האצטדיון מכיל 26,074 מקומות ישיבה, והוא מגרשה הביתי של קבוצת קריסטל פאלאס. אדריכל האצטדיון הוא ארצ'יבלד לייטץ', והוא נפתח ב-1924. האצטדיון אירח בעבר משחקים בינלאומיים, כמו גם שני משחקי כדורגל באולימפיאדת לונדון בשנת 1948. קבוצת צ'רלטון את'לטיק אירחה באצטדיון את משחקיה בין השנים 1985–1991, כמו כן קבוצת וימבלדון אירחה בו את משחקיה בין השנים 1991–2003. בשנת 1922 נרכש שטח האצטדיון על ידי קבוצת קריסטל פאלאס, מידי חברת הרכבות של לונדון והסביבה. האצטדיון תוכנן ועוצב על ידי אדריכל האצטדיונים הסקוטי ארצ'יבלד לייטץ'. הוא נבנה בעלות של כ-30 אלף לירות שטרלינג ונפתח ב-30 באוגוסט 1924 במעמד הלורד ראש העיר של לונדון. משחק החניכה של האצטדיון נערך לעיני 25 אלף צופים, כאשר הפסידה פאלאס 0–1 לשפילד ונסדיי. שנתיים מאוחר יותר, ביום דוד הקדוש בשנת 1926, נערך לראשונה משחק בינלאומי באצטדיון, בין נבחרות אנגליה וויילס. בסוף שנות ה-40 נערכו באצטדיון קרבות איגרוף ותחרויות פולו-אופן. בשנות ה-80 נערכו בו משחקי קריקט ומופעי מוזיקה. כמו כן, אירח האצטדיון שני משחקי כדורגל במהלך אולימפיאדת לונדון בשנת 1948. צ'רלטון את'לטיק עברה לארח את משחקיה הביתיים באצטדיון בשנת 1985, ובכך הפכה, יחד עם פאלאס, לקבוצות הראשונות בליגה האנגלית העליונה אשר מארחות את משחקיהן הביתיים באותו אצטדיון. ב-1990, בעקבות דו"ח טיילור, הותקנו בכל האצטדיון מקומות ישיבה, וחדלו להתקיים מקומות עמידה לצופים. ב-1991 חזרה צ'רלטון לאצטדיונה, הוואלי. באותה השנה החלה קבוצת וימבלדון לארח את משחקיה באצטדיון. בשנת 2003 עברה וימבלדון למילטון קינס, ושינתה את שמה למילטון קינס דונס. בכך הסתיימו 12 שנותיה בסלהרסט פארק. שיא הצופים בסלהרסט פארק נרשם ב-1979, כאשר 51,801 אוהדים צפו בפאלאס מפסידה 0–2 לברנלי, במשחק על תואר אליפות הליגה השנייה באנגליה. האצטדיון מחזיק גם בשיא הצופים במשחק בליגה הרביעית בחשיבות באנגליה (כיום הפוטבול ליג השנייה במבנה ליגות הכדורגל באנגליה), כאשר נדחסו 37,774 צופים ב-1961, במשחק של פאלאס מול יריבתה המקומית מילוול. סלהרסט פארק רשם גם את שיא הצופים השלילי למשחק פרמייר ליג - 3,039, במהלך המשחק בין וימבלדון לאברטון ב-26 בינואר 1993, בו ניצחה אברטון 1–3. מדיה וקבצים בנושא סלהרסט פארק בוויקישיתוף אתר האינטרנט הרשמי של סלהרסט פארק מידע על האצטדיון באתר הרשמי של קריסטל פאלאס סלהרסט פארק, ברשת החברתית אקס (טוויטר)
גרבית'ולוס

גרבית'ולוס (שם מדעי: Gravitholus; מילולית: "כיפה כבדה") הוא סוג של דינוזאור שחי בתור הקרטיקון לפני 75 מיליון שנה. היצור השתייך למשפחת הפכיצפלוזאוריים, בעלי הגולגולות העבות שהזכירו ראשי כבשים עשויות עצם קשה. היצור נמצא במאובנים באלברטה, קנדה ב-1979 בידי החוקרים ו. פ. וול ופטר גלטון. יש חוקרים הרואים בדינוזאור זה מין של סטגוצרס (Stegoceras) שנמצא באותו אזור, דבר שהופך את הסוג לטקסון מוטל בספק. אחרים מתעקשים על היותו סוג עצמאי. מאובני היצור כללו רק גולגולת קשה אך על פי הערכות ממיני פכיצפלוזאורים אחרים הגיע אורכו לכ-3 מטרים. ככל הנראה חי הגרבית'ולוס בעדרים, כאשר הזכרים לחמו על נקבות בעזרת גולגולותיהם העבות. מדיה וקבצים בנושא גרבית'ולוס בוויקישיתוף גרבית'ולוס, באתר GBIF (באנגלית)
המפקח רקס

המפקח רקס (בגרמנית: Kommissar Rex; באיטלקית: Il commissario Rex) הוא סדרת דרמה משטרתית ודרמה קומית שנוצרה על ידי פטר הייק ופיטר מוזר ששודרה במקור מ-1994 עד 2004 ברשת ORF 1. בשנת 2008, הסדרה חודשה תחת הפקה אוסטרו-איטלקית ברשת Rai 1. הסדרה בסופו של דבר בוטלה ביוני 2015, לאחר שמונה עונות. הסדרה מגוללת את קורותיו של כלב משטרה מסוג רועה גרמני בשם רקס, שותפיו ואנשי הצוות של משטרת הפלילים בווינה בכלל ומחלק הרצח בפרט, בעודם פועלים יחד כדי לפתור פשעים. מאז 2008, עלילת הסדרה מתרחשת במשטרת רומא. הסדרה זכתה לסדרת ספין אוף בשם Stockinger, המתמקדת בחוקר ארנסט סטוקינגר, אחד מאנשי מחלק הרצח ושודרה ב-1996. הסדרה זכתה גם לעיבוד מחודש בפולין (שם נקראה בשם: המפקח אלכס, Komisarz Alex), ועלילתה מתרחשת בלודז' (2012), סדרה רוסית בשם חזרתו של מוחטאר (שודרה בשנים 2004–2019, ברשת רוסיה-1 וברשת NTV ומהווה המשך לסרט "אליי, מוחטאר", Ко мне, Мухтар!, בכיכובו של יורי ניקולין), סדרה סלובקית בשם רקס, שמתרחשת בעיר ברטיסלאבה ומשודרת מאז 2017, סדרה לטבית בשם המפקח גראודס (Inspektors Grauds), סדרה אוקראינית בשם הכלב (Пёс), שמשודרת מאז 2015 וסדרה קנדית בשם הדסון ורקס (Hudson & Rex) משנת 2019. עלילת הסדרה המקורית מתרחשת בעיר וינה ומתמקדת בשלושה שותפים במחלק הרצח (Mordkommission) של משטרת הפלילים האוסטרית (Kriminalpolizei). בנוסף לשלושה שוטרים, המשרד מאויש בכלב רועה גרמני בשם רקס, הכוכב הראשי של הסדרה, שמשמש ככלב ההרחה (גם במלחמה בהברחות ובסמים) והוא משמש כזוג עיניים ואוזניים נוסף לאנשי המחלק. הצוות המקורי במשרד הורכב מהחוקרים ריצ'רד מוזר, ארנסט סטוקינגר ופטר הוילרר. בקבוצה הזו משרת גם המומחה למשפט ד"ר ליאו גראף והשוטר בדימוס מקס קוך. לאורך העונות, מספר דמויות הוחלפו, כך למשל הגיע כריסטיאן בויק שהחליף את סטוקינגר, אלכסנדר בראנדטנר שהחליף את מוזר וקצין הסטטיסטיקה לשעבר פריץ קונץ שהחליף את הוילרר. בגלגול האחרון של הסדרה האוסטרית (בעונת 2004) השתתפו בה צמד ביש גדא של זכר ונקבה: מארק הופמן והקצינה ניקי הרצוג שעבדו לצד קונץ. ד"ר גראף הייתה הדמות היחידה שנשארה במשך כל עונות ההפקה האוסטרית. בעונה האחת עשרה, העלילה הועתקה לרומא, כאשר המפקח לורנצו פאברי לוקח אחריות על הכלב. בעונה זו, הסדרה התנהלה באיטלקית ובגרמנית. בסוף העונה, רקס מקריב את עצמו למען פאברי והחל מעונה 12 הסדרה מתנהלת באיטלקית ומתרחשת במחלק החקירות של משטרת רומא. רקס, כלב רועה גרמני, גיבור הסדרה, שגולם על ידי כלב בשם סנטו פום האוס זיגלמאייר, הידוע בכינוי "ביג'יי" והוחלף בהמשך על ידי כלב בשם רט בטלר. בשנת 2008 רקס גולם על ידי כלב בשם הנרי. בשנים 2012–2013 גולם על ידי כלב בשם ניקי. ריכרד מוזר, מפקד המחלק, שוטר קשוח שגולם על ידי טוביאס מורטי בשנים 1994–1998. מאמץ את רקס, אחרי שהמאמן הקודם שלו, מיכאל, נהרג בקרב יריות בפרק הבכורה. נהרג בעונה הרביעית. "המפקח רקס", במסד הנתונים הקולנועיים IMDb (באנגלית) "המפקח רקס", במסד הנתונים הקולנועיים KinoPoisk (ברוסית) davidemaggio.it Rex
מאמן העונה בפרמייר ליג

מאמן העונה בפרמייר ליג (באנגלית: Premier League Manager of the Season) הוא תואר המוענק מדי עונת כדורגל (מאז 1993/1994) למאמן אשר נבחר לבולט, ליוצא דופן וטוב ביותר באותה עונה בפרמייר ליג. הבחירה נעשית על ידי פאנל מומחים וההכרזה על הזוכה מתרחשת בשבוע השני או השלישי של חודש מאי. לאחר הקמת ליגת הפרמייר ליג ב-1992, נכנסו פרסי "מאמן החודש" ו"מאמן העונה" בראשית 1993/1994. תארים אלו נוספו על פרסי כדורגלן השנה בליגה האנגלית מטעם התאחדות עיתונאי הכדורגל האנגלית, המוענק משנת 1947, וכדורגלן השנה בליגה האנגלית מטעם התאחדות שחקני הכדורגל באנגליה ובוויילס, המוענק משנת 1973. ב-1994 נבחר הזוכה הראשון, מאמן מנצ'סטר יונייטד אלכס פרגוסון, אשר זכה באליפות הליגה באותה עונה. זוכה התואר ב-2022 הוא מאמן ליברפול יורגן קלופ. שיאן הזכיות בפרס הוא אלכס פרגוסון, אשר זכה 11 פעמים, הראשונה ב-1994 והאחרונה ב-2013, שנת פרישתו. בשנת 1998 הפך ארסן ונגר למאמן הלא בריטי הראשון שזוכה בתואר, וזכה פעמיים נוספות, כולן כמאמן ארסנל. חמישה מאמנים זכו בתואר יותר מפעם אחת, ז'וזה מוריניו (3),ארסן ונגר (3), פפ גוארדיולה (3), יורגן קלופ (2) ואלכס פרגוסון (11). פרגוסון זכה בתואר 3 פעמים ברציפות, בין השנים 2007–2009, ובכך מחזיק בשיא הזכיות הרצופות בתואר. אתר האינטרנט הרשמי של מאמן העונה בפרמייר ליג (באנגלית)
ואלון אחמדי

ואלון אחמדי (באלבנית: Valon Ahmedi; נולד ב-7 באוקטובר 1994) הוא כדורגלן אלבני המשחק בשחטיור סליהורסק בעמדת הקשר ההתקפי. אחמדי נולד במקדוניה להורים ממוצא אלבני ובגיל צעיר היגר עם משפחתו לאיטליה. אחמדי התחיל לשחק כדורגל בגיל צעיר בקבוצה קסטלבל, ובגיל 17 הצטרף לסודטירול. ב-22 בדצמבר 2012 אחמדי ערך את הופעת הבכורה שלו בקבוצה הבוגרת בתיקו 1-1 נגד טריטיום. ביולי 2014 אחמדי חתם בצליה מליגת העל הסלובנית. אחמדי ערך את הופעת הבכורה שלו בקבוצה במשחק הפתיחה של העונה נגד זאברץ. ב-1 באוגוסט 2014 אחמדי הבקיע את שער הבכורה שלו בקריירה בניצחון 0-3 את קרקה. בפברואר 2015 אחמדי נפצע ונעדר כשלושה חודשים מהמגרשים. בינואר 2016 אחמדי חתם במריבור. ב-20 באפריל 2016 אחמדי ערך את הופעת הבכורה שלו בקבוצה בניצחון 1-5 בהארכה נגד זבראץ, במסגרת חצי גמר הגביע הסלובני. ב-13 בספטמבר 2018 אחמדי חתם בעירוני קריית שמונה כמחליפו של נייג'ל האסלביינק שעבר להפועל באר שבע. את עונת 2019/2020 התחיל כשחקן חופשי. ב-1 באוקטובר 2019 חתם באינטר זאפרשיץ' מליגת העל הקרואטית. בינואר 2020 אחמדי חתם בשקנדייה מליגת העל המקדונית. ב-9 בינואר 2021 חתם אחמדי בשחטיור סליהורסק הבלארוסית. בצעירותו, אחמדי שיחק בכל הנבחרות הצעירות של אלבניה. לאחר שמריבור העפילה לשלב הבתים של ליגת האלופות בעונת 2017/2018, אחמדי משך את תשומת ליבו של כריסטיאן פאנוצ'י, מאמן נבחרת אלבניה. ב-2 בספטמבר 2017 אחמדי ערך את הופעת הבכורה שלו בנבחרת בניצחון 0-2 נגד ליכטנשטיין. מריבור ליגת העל הסלובנית: 2016/2017 הגביע הסלובני: 2015/2016 ואלון אחמדי, באתר Transfermarkt ואלון אחמדי, באתר Soccerway ואלון אחמדי, באתר WorldFootball.net ואלון אחמדי, באתר National Football Teams ואלון אחמדי, באתר FootballDatabase.eu שלום אלבז, ‏האסלביינק הבא? ואלון אחמדי חתם בעירוני ק"ש, באתר ONE‏, 13 בספטמבר 2018
יונתן ריגר

יונתן ריגר (נולד ב-14 בפברואר 1975) הוא עיתונאי ואיש רדיו וטלוויזיה ישראלי, במאי, יוצר ומגיש טלוויזיה בחברת החדשות. ריגר נולד ב-14 בפברואר 1975 בתל אביב וגדל בפתח תקווה להורים ילידי ארצות הברית. אביו הוא שימי ריגר, מאמן ופרשן כדורסל, ואימו, ניטה ריגר, היא מורה לאנגלית. מצד אביו, הוא נינו של הרב שמחה זליג ריגר דיין מבריסק, שנרצח בשואה. בשנת 1991 השתתף בסרט הטלוויזיה "רצח בשבת בבוקר". את לימודיו התיכוניים, העביר ריגר בתיכון תלמה ילין, במגמת תיאטרון. בין השנים 1993–1998 שירת במחלקת התרבות בגלי צה"ל ככתב, עורך ומגיש. בשנת 1998 החל את עבודתו בתוכנית הטלוויזיה "ערב טוב עם גיא פינס" שם שימש בתחילה ככתב, תסריטאי ועורך תוכן, ולאחר מכן כשליח התוכנית לניו יורק עד לשנת 2006, תוך שבמקביל שימש כשליח גלי צה"ל לניו יורק. במהלך שהותו בניו יורק, ריאיין רבים מכוכבי הוליווד. ביניהם, ג'וליה רוברטס, ג'ורג' קלוני, לאונרדו דיקפריו ומרטין סקורסזה. בין השנים 2006–2011 שימש במאי חברת ההפקות "ארצה הפקות" שם ביים את הסרט התיעודי "אני אוהב אותך בית"ר" "סיפור אולימפי", עבור ערוץ 10, ו"שדרג את הסלב", שתי עונות בהוט בידור ישראלי, וכן שימש ככתב בתוכנית "חדשות הבידור" באותו הערוץ. בין השנים 2011–2016 ריגר יצר והגיש את תוכנית הטלוויזיה "סמולטוק", אשר שודרה בערוץ הוט בידור ישראלי במשך 4 עונות ובה קיים ריגר ראיונות אישיים עם מפורסמים שונים. לאחר מכן המשיך לשדר את התוכנית בפודקאסט של חברת החדשות. לקראת סוף 2017, ריגר השתתף בקליפ של צמד הזמרים סטטיק ובן אל לשיר "נמסטה". השיר פורסם ב-1 בינואר 2018. החל משנת 2011 משמש ריגר ככתב התרבות של "חברת החדשות" ובתוך כך, כתב "המהדורה המרכזית", מגיש ועורך פינה יומית ב"שש עם", כתב מגזין ב"אולפן שישי" עם דני קושמרו וכתב מגזין ב"חדשות סוף השבוע" עם דנה ויס. ריגר בעל תואר ראשון בקולנוע מבית הספר לאמנות חזותית (אנ'). ריגר נשוי לבמאית מיכל ריגר, ולזוג שני ילדים. מתגורר בתל אביב. בספטמבר 2022 חשף ריגר כי הוא סובל ממחלה גנטית הפוגעת בראייה. מדיה וקבצים בנושא יונתן ריגר בוויקישיתוף יונתן ריגר, ברשת החברתית פייסבוק יונתן ריגר, ברשת החברתית אקס (טוויטר) ליהי אלבז, יונתן ריגר: "ג'וליה רוברטס היא ביץ'", באתר Xnet‏, 29 בינואר 2012
אותיות רישיות ואותיות קטנות

אות רֵישית או אות גדולה (באנגלית: Capital letter; בספרדית: Letra capital o Letra mayúscula) הוא מושג הקיים בשלושת סוגי האלפבית האירופאיים (לטיני, יווני וקירילי) וכן באלפבית הארמני, שמשמעו אות הנכתבת בצורה הגדולה יותר מבין שתי צורות הכתיבה של האות. הצורה השנייה לאות רישית היא אות קטנה שהיא הצורה בה האות נכתבת בתוך טקסט. השימוש באות לרישית נעשה לרוב כאשר האות באה בנפרד, או בתחילת מילה במקרים מסוימים. באלפבית הלטיני שבו נעשה שימוש בשפות המערב אירופאיות ובחלק מהשפות המזרח אירופאיות, בין היתר לאנגלית, צרפתית, ספרדית וגרמנית, קיימות שתי צורות כתיבה לכל אות: גדולה או רישית, וקטנה. סקירת האותיות: גם באלפבית היווני שבו נעשה שימוש לכתיבת השפות יוונית וקופטית קיימת הבחנה בין אות רישית לרגילה. כדלהלן: האלפבית הקירילי מבחין גם הוא בין אות רישית לאות רגילה. האותיות הרישיות הן: ,А, Б, В, Г, Д, Е, Ё, Ж, З, И, Й, К, Л, М, Н, О, П, Р, С, Т, У, Ф, Х, Ц, Ч, Ш, Щ, Ъ, Ы, Ь, Э, Ю, Я, לעומת הקטנות: а, б, в, г, д, е, ё, ж, з, и, к, л, м, н, о, п, р, с, т, у, ф ,х, ц, ч, ш, щ, ъ, ы, ь, э, ю, я באלפבית הארמני קיימת גם כן חלוקה בין אותיות רישיות לקטנות. לדוגמה: Ա, Բ, Գ,Դ הרישיות לעומת ա, բ, գ, դ הקטנות. כאשר האות נכתבת בנפרד ולא כחלק ממילה. בתחילת מאמר, קטע, משפט וכו' בתחילת שם עצם פרטי, כלומר שם אדם, משפחה, מדינה, עיר, ספר, סרט וכדומה במילה שהיא ראשי תיבות, כמו למשל FBI המהווה ראשי תיבות של Federal Bureau of Investigation. כהדגשת מילה בתוך המשפט, כלומר כאשר יש מילה שהכותב מעוניין להדגישה לעומת שאר המשפט. את האות הרישית מקובל לכתוב כאשר היא גבוהה יותר מהשורה. במקלדת, ניתן להשתמש במקש ה-Shift, יחד עם הקלדת האות, בשביל להפוך את האות לרישית. ניתן גם להשתמש במקש ה-Caps lock, ההופך באופן אוטומטי את כל האותיות לרישיות. באתרים מסוימים, יש משמעות נפרדת לאות רישית בהקלדת שמות המשתמש והססמאות, ויש להקפיד שלא להחליף בין אותיות גדולות לקטנות. כללי אותיות רישיות באנגלית באתר לימוד אנגלית בזולו כללי אותיות רישיות באנגלית הכולל תרגול באתר לרגו בשפה המתוכננת טוקי פונה זהו המקרה היחיד שבו נעשה שימוש באות רישית
מחמוד עוויסאת

מחמוד עוויסאת (בערבית: محمود عويسات; נולד ב-18 באוקטובר 1998) הוא כדורגלן פלסטיני יליד-ישראל המשחק בעמדת החלוץ במ.ס. טירה מליגה א' צפון ובנבחרת פלסטין. עוויסאת נולד במזרח ירושלים, ישראל, למשפחה ערבית-מוסלמית. התחיל לשחק כדורגל בקבוצת הילדים של הפועל ירושלים, ובהמשך שיחק גם במחלקות הנוער של בית"ר מעלה אדומים והפועל תל אביב, ובגיל 17 הצטרף לקבוצת הנוער של מכבי תל אביב, עמה השתתף בליגת האלופות לנוער. ב-23 באוגוסט 2017 חתם עוויסאת לשלוש שנים בהפועל קטמון ירושלים מהליגה הלאומית. ב-4 בספטמבר 2017 ערך את הופעת הבכורה שלו בקבוצה, בתיקו 1–1 נגד הפועל בני לוד. במשחקו האחרון בקבוצה הבקיע את שערו הראשון בקריירה, בניצחון 2–0 על הפועל עפולה ב-21 במאי 2018. בקיץ 2018 חתם עוויסאת בהילאל אל-קודס מליגת העל הפלסטינית. ב-19 ביוני 2022 עוויסאת חתם במ.ס. כפר קאסם מהליגה הלאומית, אך המעבר לא יצא לפועל. בקיץ 2023 חתם בא-סוואחרה. ב-13 בפברואר 2024 חתם במ.ס. טירה. ב-6 באוקטובר 2018 ערך את הופעת הבכורה שלו בנבחרת פלסטין, בניצחון 1–0 על נפאל. מחמוד עוויסאת, באתר ההתאחדות לכדורגל בישראל מחמוד עוויסאת, באתר Transfermarkt מחמוד עוויסאת, באתר Soccerway מחמוד עוויסאת, באתר National Football Teams מחמוד עוויסאת, באתר FootballDatabase.eu https://int.soccerway.com/players/-/420541/ ניר גרוסמן, עוויסאת: "שמח לחזור הביתה, לאדום של ירושלים", באתר קול העיר, 23 באוגוסט 2017 מערכת ONE, ‏החלוץ מחמוד עוויסאת חתם במ.ס כפר קאסם, באתר ONE‏, 18 ביוני 2022 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מחמוד עוויסאת".
חביב חביבו

מוחמדו חביב חביבו (בצרפתית: Mouhamadou Habib Habibou; נולד ב-16 באפריל 1987) הוא כדורגלן מהרפובליקה המרכז-אפריקאית המשחק בעמדת החלוץ בפוליטכניקה יאשי. בנוסף הוא גם בן דודו של השחקן ז'ופרה קונדוגביה. חביבו התחיל את הקריירה שלו במחלקת הנוער של פריז סן-ז'רמן. בגיל 18 הצטרף לשרלרואה מליגת העל הבלגית. בינואר 2007 חביבו הושאל לטוביזה עד לסיום העונה, בקדנציה זו כבש 10 שערים ב-13 משחקים. בינואר 2008 הושאל לסטיאווה בוקרשט מליגת העל הרומנית. בשנת 2010 חביבו חתם בזולטה ורכם, בשנת 2011 חביבו נבחן בוסטהאם יונייטד ואף סיכם בברייטון אנד הוב אלביון, אך בסופו של דבר נשאר בזולטה. בינואר 2013 חביבו הושאל ללידס יונייטד מהפוטבול ליג צ'מפיונשיפ עד לסיום העונה. בינואר 2014 חביבו חתם בגנט. ב-1 בספטמבר 2014 חביבו חתם בסטאד רן מליגת העל הצרפתית. בינואר 2016 הושאל לגזיאנטפספור מליגת העל הטורקית. בינואר 2017 חתם לשנתיים בלאנס. בקיץ 2017 חתם בקטר מליגת העל הקטרית. ב-14 בספטמבר 2018 חתם במכבי פתח תקווה. ב-23 בספטמבר 2019 חתם בלוקרן. ב-18 בפברואר 2020, חביבו חתם בפוליטכניקה יאשי מליגת העל הרומנית. באוקטובר 2012 חביבו זומן לראשונה לסגל נבחרת הרפובליקה המרכז-אפריקאית, אך רק ב-4 בספטמבר 2016 הוא ערך את הופעת הבכורה שלו בנבחרת בהפסד 4-1 לרפובליקה הדמוקרטית של קונגו. מדיה וקבצים בנושא חביב חביבו בוויקישיתוף חביב חביבו, באתר Transfermarkt חביב חביבו, באתר Soccerway חביב חביבו, באתר WorldFootball.net חביב חביבו, באתר National Football Teams חביב חביבו, באתר FootballDatabase.eu עירד צפריר, חביב חביבו: "כשהסוכן אמר לי 'בוא לישראל', עניתי 'מה? למה?'", באתר הארץ, 10 בינואר 2019 מאור רחמני, ‏חביבו חתם לעונה במכבי פ"ת, בניון ב-11 מול חדרה, באתר ONE‏, 15 בספטמבר 2018
הארמייה ה-29 (ברית המועצות)

הארמייה ה-29 (ברוסית: армия ‏я‏-29) הייתה ארמייה של הצבא האדום שלחמה במלחמת העולם השנייה. היחידה הוקמה ביולי 1941. לאחר הקמתה, הארמייה ה-29 הועברה לגזרת החזית המערבית. היא השתתפה בקרב סמולנסק. לאחר הקרב היא הועברה לחזית קלינין והשתתפה בהגנת קלינין ורז'ב. בעקבות פירוק ארמייה ה-31 יחידות שלה תגברו ארמייה ה-29. בתחילת 1943 יחידותיה הועברו לארמייה החמישית וארמייה ה-20 והמטה שלה היה בסיס להקמת ארמיית הטנקים הראשונה. בשנת 1968 הארמייה ה-29 הוקמה מחדש. היא הוצבה בגבול עם סין העממית לאור המתיחות באזור. מטה שלה היה ממוקם בעיר אולן-אודה. בשנת 1988 הארמייה פורקה. בשנת 2010 הארמייה ה-29 הוקמה מחדש כחלק של הכוחות המזוינים של הפדרציה הרוסית. המטה של ממוקם בעיר צ'יטה. איוואן מסלניקוב (יולי 1941 - דצמבר 1941) וסילי שבצוב (דצמבר 1941 - ספטמבר 1942) יבגני ז'ורבליוב (ספטמבר 1942 - ינואר 1943) הארמייה ה-29 באתר samsv (ברוסית)
הארמייה ה-30 (ברית המועצות)

הארמייה ה-30 (ברוסית: армия ‏я‏-30) הייתה ארמייה של הצבא האדום שלחמה במלחמת העולם השנייה. היחידה הוקמה ביולי 1941. לאחר הקמתה, הארמייה ה-30 הועברה לגזרת החזית המערבית. היא השתתפה בקרב סמולנסק. לאחר הקרב היא הועברה לחזית קלינין והשתתפה בהגנת קלינין ורז'ב. יחידות הארמייה ה-30 לחמו במרחב רז'ב עד לשנת 1943. באפריל 1943 הוחלט לארגן את הארמייה מחדש והיא קיבלה שם של ארמיית המשמר העשירית. וסילי חומנקו (יולי 1941 - נובמבר 1941) דמיטרי לליושנקו (נובמבר 1941 - נובמבר 1942) ולדימיר קולפאקצ'י (נובמבר 1942 - אפריל 1943) הארמייה ה-30 באתר samsv (ברוסית)
הארמייה ה-15

האם התכוונתם ל... הארמייה ה-15 (ארצות הברית) הארמייה ה-15 (ורמאכט) הארמייה ה-15 (ברית המועצות)
הארמייה ה-16

האם התכוונתם ל... הארמייה ה-16 (ורמאכט) – ארמייה גרמנית שפעלה במלחמת העולם השנייה בחזית המערבית והמזרחית הארמייה ה-16 (ברית המועצות) – ארמייה סובייטית במלחמת העולם השנייה הארמייה ה-16 (יפן) (אנ') – ארמייה של הצבא היפני הקיסרי במלחמת העולם השנייה
הארמייה ה-25

האם התכוונתם ל... הארמייה ה-25 (ברית המועצות) – ארמייה של הצבא האדום שפעלה במלחמת העולם השנייה הארמייה ה-25 (ורמאכט) – ארמייה גרמנית שפעלה במלחמת העולם השנייה
The Jacksons (אלבום)

"The Jacksons" הוא אלבום האולפן ה-11 של חמישיית הג'קסונים והאלבום הראשון שיצא לאור בחברת אפיק, בשיתוף עם חברת פילדלפיה אינטרנשיונל, תחת שם הלהקה החדש "הג'קסונים". ג'רמיין ג'קסון נשאר תחת חוזה בחברת מוטאון והוחלף על ידי אחיו הצעיר, רנדי. קנת' גמבל וליאון האף, מנהלי חברת התקליטים פילדלפיה רקורדס, הפיקו את האלבום. השיר "Enjoy Yourself" הגיע לעשירייה הפותחת במצעד הפזמונים, הישג אותו לא חוותה הלהקה במשך שנתיים. באלבום זה קיבלו חברי הלהקה אפשרות להקליט ולבצע חומרים מקוריים שנכתבו על ידם, דבר שנמנע מהם במוטאון והיה אחת הסיבות לעזיבתם. האחים הלחינו את השירים "Style of Life" ו-"Blues Away". השיר "Show You the Way to Go" הגיע למקום הראשון במצעד הרית'ם אנד בלוז בבריטניה. האלבום עצמו הגיע למקום השישי וה-36 במצעד אלבומי הפופ והרית'ם אנד בלוז, בהתאמה. אף על פי שבתקופת מוטאון מכרה הלהקה למעלה מ-10 מיליון עותקים מאלבומיה, "The Jacksons" היה האלבום הראשון שזכה למעמד אלבום זהב על ידי ה-RIAA מכיוון שמוטאון לא חשפה את נתוני המכירות שלה עד לשנת 1976. מידע על האלבום The Jacksons באתר MusicBrainz האלבום The Jacksons באתר Discogs
וספה GTS

וספה GTS (באיטלקית: Vespa GTS, קרויה גם: Piaggio Vespa GTS) היא דגם של קטנוע מתוצרת יצרנית הרכב הדו-גלגלי פיאג'ו, ממשפחת המותג וספה אשר מיוצרת משנת 2005 עד היום. "GT 125" (יוצר בין השנים 2003–2006) "GT 200" (יוצר בין השנים 2002–2006) "GTS 125" (מיוצר משנת 2009) "GT 125 L" (יוצר בין השנים 2006–2012) "GTS 125 i. e" (מיוצר משנת 2009) "GTS 250 i. e" (יוצר בין השנים 2005–2012) "GTS 300 i. e" (מיוצר משנת 2008) "GTS Touring" (מיוצר משנת 2010) "GTS Super" (מיוצר משנת 2010) "GTS Super Sport" "וספה GTS" דגם "Vespa GT 200" דגם "Vespa GTS 300 Super" דגם "Vespa GTS 300" דגם "Vespa GTS 300" דגם "Vespa GTS 300 Super" דגם "Vespa GTS 250" דגם "Vespa GTS 300 Super" "וספה GT" - מבט ללוח מחוונים וספה 50 ספציאל וספה LX 150 פיאג'ו וספה 125-300 GTS סופר אתר האינטרנט הרשמי של וספה GTS (באיטלקית) מדיה וקבצים בנושא וספה GTS בוויקישיתוף וספה GTS, סרטון באתר יוטיוב וספה GTS, סרטון באתר יוטיוב אתר מותג וספה הבינלאומי (באנגלית) Kevin Ash, ‏Vespa GTS 125 Super review, The Telegraph, 29 May 2009 וספה דגם GTS 250‏ web.archive.org/web דגם "וספה GTS 300" vespa.com/uk_EN/vespa-models/gts/gts-300 דגם "וספה GTS 300", שנת 2009 motorcyclenews.com/bike-reviews/piaggio/vespa-gts300/2009 דגם וספה "GTS Touring" topspeed.com/motorcycles/motorcycle-reviews/vespa/2018-vespa-gts-300-gts-300-touring דגם וספה "GTS Super" vespa.com/us_EN/vespa-models/gts-super